《雨中泊朱红溪》
清代·顾奎光

白雨冒千山，清泉散万壑。云岚互冥濛，雷电辄间作。

祫衣生微寒，蓬窗坐萧邈。书卷陈古今，抗心良有托。

物役谁能辞，尘缨由自缚。绕林姑恶鸣，侧岸藤花落。

作者简介：清江苏无锡人，字星五。乾隆十五年进士，官湖南泸溪、桑植知县，颇著循绩。时称有“酒、色、财三不惑，清、慎、勤居官三不愧”之语。有《春秋随笔》、《然疑录》等。